jkorsvik/nowiki_second_scrape_merged huggingface dataset:
Super Columbine Massacre RPG!

Super Columbine Massacre RPG!, forkortet til SCMRPG!, er et rollespill utviklet av Danny Ledonne og gitt ut i april 2005. Spillet gjenskaper hendelsene i Columbine-massakren. Spillerne tar på seg rollene som Eric Harris og Dylan Klebold og utfører massakren, og opplever tilbakeblikk knyttet deler av Harris og Klebolds tilligere erfaringer. Spillet begynner på den dagen skytingen startet og følger Harris og Klebold helt til deres selvmord.Ledonne hadde brukt mange år på å forestille seg diverse spill, men hadde aldri utviklet et siden han ikke viste stort om spilldesign og programmering. Han ble inspirert til å lage et videospill om Columbine av sine egne erfaringer rundt å bli mobbet og effekten hendelsen hadde på livet hans. Spillet representerer en kritikk av hvordan tradisjonelle medier sensasjonspreget skytingen (spesielt hvordan videospill ble fremstilt i den sammenhengen), i tillegg til parodiering av videospill i seg selv. Super Columbine-Massakren ble utviklet med ASCIIs spillutviklingsprogramm, RPG Maker 2000 og tok cirka seks måneder å fullføre. Ledonne ga opprinnelig ut spillet anonymt, og ga ut en uttalelse i etterkant av at identiteten hans ble avslørt. Super Columbine-Massakren ble gitt ut gratis på nettet, og vekket liten oppmerksomhet inntil 2006, når omfattende mediedekning drev frem hundretusener av nedlastinger.
Reaksjonen til spillet var enormt negativ; spillet ble kritisert for at det trivialiserte handlingene til de to morderne og livet til de uskyldige. Spillet ligner på en tegneserie, og sidehandlingen i spillet ble vurdert av kritikere som om det vil skjule spillet budskap, men det fikk mindre ros for at det gikk over de stereotypiske assosiasjonene som videospill som et medium har som underholdning for barn. Super Columbine-Massakrens temaer og innhold førte til at det blir tatt med i diskusjoner om videospill føre til vold. Spillet ble senere nevnt som en av de mulige motiverende faktorene for skytteren etter 2006 skytehendelsen ved Dawson College. Spillet har blitt beskrevet som et kunstspill, og Ledonne har blitt en talsperson for videospill som en ny form for kunst, og produserte en dokumentar i 2008 kalt Playing Columbine om spillet sitt og dets påvirkning.


== Referanser ==


== Eksterne lenker ==
(en) Super Columbine Massacre RPG! hos MobyGames 
(en) Super Columbine Massacre RPG! på Internet Movie Database 
(en) Super Columbine Massacre RPG! hos Internet Game Database
Slamdance Film Festival

Slamdance Film Festival er en årlig filmfestival som fokuserer på fremvoksende filmskapere og indiefilmer med små budsjetter. Den ble grunnlagt i 1995.Slamdance har siden utviklet seg til å bli en fullstendig organisasjon som fostrer nye filmskaperes karrierer.


== Guerrilla Games Competition-kontroversen ==
Festivalen pleide å være vert for en videospillkonkurranse kalt «Slamdance Guerrilla Games Competition».
I januar 2007 droppet festivalen for første gang en finalist. Spillet som ble droppet var Super Columbine Massacre RPG!, og ble offentliggjort som en finalist sent i november 2006, men det ble droppet av grunnleggeren av festivalen Peter Baxter, tydeligvis uten press utenfra. I respons til dette trakk seks andre finalister seg fra konkurransen som en protest. Spillene som trakk seg var Braid, flOw, Once Upon a Time, Toblo ble originalt trukket av utviklerne, men dette ble overstyrt av noen høyere opp, Everyday Shooter trakk seg, Book and Volume  og Castle Crashers gjorde det samme. University of Southern California trakk også sponeringen sin til Slamdance på grunn av kontroversen.26. januar 2007, datoen spillprisene skulle gis ut, ble ingen priser gitt ut siden såpass mange av de finalistene hadde trukket seg. Konkurransen har siden ikke blitt holdt.


== Referanser ==


== Eksterne lenker ==
(en) Offisielt nettsted
Kaketjennsberget

Kaketjennsberget er en ås på Finnskogen, nord i Grue kommune i Innlandet fylke. Toppen på 583,5 meter over havet er den høyeste i kommunen.Østskrenten av åsen er preget av blåbærgranskog med betydelig innslag av furu og noe bjørk, osp og rogn. Ved naturtypekartlegging i 2010, ble dette området vurdert som «en nøkkelbiotop med lokal verdi».


== Fotnoter ==


== Referanser ==
Kvinnen med fødselsmerket

Kvinnen med fødselsmerket (svensk: Kvinna med födelsemärke) er en svensk-norsk kriminalserie i tre deler fra 2001 regissert av norske Martin Asphaug. Manuset ble skrevet av Ulf Ryberg. Det bygger på Håkan Nessers roman Kvinna med födelsemärke (norsk: Kvinnen med fødselsmerket) fra 1996.
Serien ble produsert av Sveriges Television AB og Norsk rikskringkasting.
Kvinnen med fødselsmerket var den tredje og siste miniserien i den første filmatiseringsrunden av Håkan Nessers romaner om Van Veeteren.
Den ble utgitt på DVD i Sverige 14. juni 2006. 	


== Handling ==
På min mors begravelse kom antall sørgende opp i én person. Dog er det mitt håp at flere skal komme til å sørge. 
Fire navn på en liste. Det eneste de har til felles er at noen ringer dem opp om natten og spiller samme musikkstykke. Musikk fra en fortid som nå har innhentet dem i form av en kvinne med et fødselsmerke. 
Fire dødsdømte menn, klare til å bli strøket fra listen én etter én. Rekker Van Veeteren och hans kollegaer å stanse gjerningspersonen innen det er for sent?


== I rollene ==
Sven Wollter - Van Veeteren
Elisabet Carlsson - Henni
Fredrik Hammar - Rooth
Åsa Karlin - Eva Moreno
Steve Kratz - Renberg
Claes Ljungmark - Münster
Anders Ahlbom - Thomas Biedersen
Per Eggers - Faringer
Jonas Falk - Politisjefen
Ann Petrén - Hennis mor
Gunvor Pontén - Fru Klausner
Lena Strömdahl - Renate Biedersen
Anders Byström


== Referanser ==


== Eksterne lenker ==
(en) Kvinnen med fødselsmerket på Internet Movie Database 
(sv) Kvinnen med fødselsmerket i Svensk Filmdatabas
Varians kamp

Varians kamp (originaltittel Varian's War: The Forgotten Hero) er en kanadisk-britisk-amerikansk TV-film fra 2001. Filmen ble skrevet og regissert av Lionel Chetwynd. Den er basert på krigshelten Varian Fry, som reddet mer enn 2000 jøder fra okkupasjonen av Frankrike under andre verdenskrig. William Hurt spiller hovedrollen, mens Julia Ormond, Matt Craven, Maury Chaykin, Alan Arkin og Lynn Redgrave har birollene. 
Varians kamp hadde premiere på TV-kanalen Showtime 21. april 2001. Filmen fikk dårlig kritikk, og mange mente at den ikke holdt seg til historien. Ormond vant imidlertid en Satellite Award for beste kvinnelige hovedrolle i en miniserie eller TV-film, og filmen i seg selv vant beste miniserie eller TV-film. Hurt ble også nominert til en Satellite Award.


== Handling ==
Journalist Varian Fry var i Berlin under Kristallnacht i 1938, og var vitne til nazistenes brutale behandling av jøder. Han var hjelpeløs og fysisk syk når SA-soldater angrep ofrene deres. Denne opplevelsen førte til at han ønsket å gjøre noe for å hjelpe jødene. Tilbake i USA kontakter Fry sine innflytelsesrike venner og bekjente, bare for å finne likegyldighet eller til og med antisemittisme. Fry får vite at nazistene aktivt går etter kunstnere og intellektuelle, så han kontakter det amerikanske utenriksdepartementet med en plan og noen få fremtredende navn, som kunstner Marc Chagall.
Fry finner en alliert i USAs førstedame Eleanor Roosevelt, som griper inn på hans vegne. Hun ber Fry sjekke Lion Feuchtwanger, fengslet uten tiltale av franskmennene i interneringsleiren Camp des Milles. I 1940 er han på vei mot Marseille i Vichy-Frankrike, hvor han vet at mange jødiske kunstnere har søkt tilflukt. En amerikansk konsul Jamieson er uforsonlig og uhøflig mot ham, men Fry får senere vite at visekonsul Harry Bingham er en alliert. 
Det spres raskt rykter i Marseille om at en amerikaner ønsker å hjelpe jøder til å unnslippe fra Vichy-Frankrike. Han møter Miriam Davenport, som hjelper ham med å redde de mange flyktningene som begynner å dukke opp ved hotell-rommet hans. Men både franske og tyske tjenestemenn mistenker at Fry er en bedrager og de setter inn hemmelige agenter, deriblant nazistiske SS-Oberstleutnant Marius Franken, til å holde øye med ham.


== Medvirkende ==
William Hurt som Varian Fry
Julia Ormond som Miriam Davenport
Matt Craven som Albert Hirschman («Beamish»)
Maury Chaykin som Marcello
Alan Arkin som Bill Freier
Lynn Redgrave som Alma Werfel-Mahler
Rémy Girard som Colonel Joubert
Gloria Carlin som Bella Chagall
Christopher Heyerdahl som Marius Franken
Joel Miller som Marc Chagall
Vlasta Vrana som Franz Werfel
John Dunn-Hill som Heinrich Mann
Ted Whittall som Hiram «Harry» Bingham IV
Sheena Larkin som Eleanor Roosevelt


== Referanser ==


== Eksterne lenker ==
(en) Varians kamp på Internet Movie Database 

(fr) Varians kamp på Allociné 
(en) Varians kamp på AllMovie 
(en) Varians kamp på Turner Classic Movies 
(en) Varians kamp på Rotten Tomatoes
Undrumsåsen

Undrumsåsen er en ås nordvest i Tønsberg kommune, Vestfold fylke. Åsen har flere toppunkter, hvorav den høyeste er 145,2 m o.h, og var dermed det høyeste punktet i kommunen frem til sammenslåingen med Re kommue 01.01.2020. I «nye» Tønsberg kommune er Snippane som er 399,6 m o H, og ligger nord-vest i Vivestad, på grensen til Lardal i Larvik kommune, nå Tønsberg kommunes høyeste punkt. Undrumsåsens høyeste topp kalles også Signalen, og dette er et trigonometrisk punkt med varde.


== Referanser ==
Oliver Nelson

Oliver Edward Nelson (født 1932, død 1975) var en jazzsaksofonist, klarinettist, komponist, og bandsjef. Han spilte inn flere album på Impulse! Records.


== Referanser ==


== Eksterne lenker ==
(en) Oliver Nelson på Internet Movie Database 
(en) Oliver Nelson hos The Movie Database 
(en) Oliver Nelson på Discogs 
(en) Oliver Nelson på MusicBrainz 
(en) Oliver Nelson på Songkick 
(en) Oliver Nelson på AllMusic
Det grovmaskede nettet

Det grovmaskede nettet (svensk tittel: Det grovmaskiga nätet) er en svensk-dansk-norsk kriminalserie i to deler fra 2000 regissert av Martin Asphaug. Manuset ble skrevet av Ulf Ryberg. Det bygde på Håkan Nessers roman Det grovmaskige nätet (norsk: Det grovmaskede nettet) fra 1993.


== Om serien ==
Den ble spilt inn i Karlskrona i Blekinge län.
Serien ble utgitt på DVD i Sverige 14. juni 2006.


== Handling ==
Gymnaslæreren Jan Miller våkner en dag opp i kraftig bakrus. Hustruens plass i sengen ved siden av ham er tom og prydelig redd opp. I baderommet gjør Miller en fryktelig oppdagelse: Hustruen ligger død i det vannfylte badekaret.
Politiet ankommer under ledelse av førstebetjent Van Veeteren. Han kan raskt konstatere at det ikke handler om et ulykkestilfelle. Ektemannen Miller blir brakt inn til forhør, men sier at han ikke husker noe. Førstebetjent Van Veeteren begynner å ane at saken er betydelig mer komplisert enn det han først trodde og at den mørke sannheten ligger dypt skjult i fortiden.


== I rollene ==
Samuel Fröler - Jan Miller
Sven Wollter - Van Veeteren
Claes Ljungmark - Münster
Fredrik Hammar - Rooth
Steve Kratz - Renberg
Jonas Falk - Politisjefen
Lars Green - Rektorn
Peter Engman - Carl Ferger
Camilla Strøm Henriksen - Millers hustru Eva Ringmar
Lena Granhagen - Fru Ringmar
Frida Hallgren - Åsa, hotellresepsjonist


== Referanser ==


== Eksterne lenker ==
(en) Det grovmaskede nettet på Internet Movie Database 
(no) Det grovmaskede nettet hos Filmfront 
(sv) Det grovmaskede nettet i Svensk Filmdatabas
Evelyn Rasmussen Osazuwa

Evelyn Rasmussen Osazuwa (født 15. mai 1986 i Oslo) er en norsk skuespiller og slampoet.


== Bakgrunn og virke ==
Osazuwa er utdannet fra Nordic Black Express (Nordic Black Theatre) i Oslo, TVI Acting Studio i New York og Teaterhøjskolen Rødkilde i Danmark. Etter endt utdanning i 2011 har hun arbeidet frilans som skuespiller og slampoet. 
Som skuespiller har hun arbeidet både med TV og teater, og er mest kjent for rollene Amanda Anker-Hansen i TV-serien Hotel Cæsar og Anna Smythe i Dplay-serien Oljefondet.
Som slampoet har hun opptrådt på diverse arrangementer, bl.a Slottsfjellfestivalen, Litteraturfestivalen i Lillehammer, Nationaltheatret og i regi av Det kongelige slott ved Prinsesse Ingrid Alexandras konfirmasjon. I tillegg har hun skrevet og spilt i slampoesiforestillingene “Fiskestang? En slampoesikonsert” (Nordic Black Theatre), “Karatekidden” (Det Andre Teatret) og  "Fruen fra Havet"(Nationaltheatret). Sistnevnte sammen med bluesmusiker Amund Maarud.
I 2016 ble Osazuwa norsk mester i slampoesi og svensk mester i teamslam. I 2017 ble hun både første kvinne og første skandinav til å vinne VM i slampoesi under «Grande Slam» i Paris.


== Diskografi ==


=== Singler ===
Min Far (2019)


== Filmografi ==


=== Film ===
2011 - One more Cup of Coffee, Florence


=== TV-serier ===
Hotel Cæsar , Amanda Anker-Hansen (2015)
Oljefondet, Anna Smythe (2019)
Lovleg, Mina (2019)
Wisting, Veronica Rambøl (2021-2022)


== Referanser ==


== Eksterne lenker ==
(en) Offisielt nettsted 
(en) Evelyn Rasmussen Osazuwa på Internet Movie Database 
https://distrokid.com/hyperfollow/evelynosaso/min-far
USC Interactive Media & Games Division

University of Southern Californias School of Cinematic Arts' Interactive Media & Games Division begynte å ta opp Master of Fine Arts-studenter i 2002. Avdelingen tilbyr både undergraduate- (B. A.) og graduate- (M. F. A.) programmer i interaktive medier og spilldesign. Programmene inkluderer kurs i spilldesign, utvikling, lyd, animasjon så vel som eksperimentelt arbeid i engasjerende grensesnitt, transmedielt design, og interaktiv kino.I 2010, 2011, 2012, 2013, 2014, og 2015, ble USC kåret som det beste designprogramet for spill i Nord-Amerika av Princeton Review.


== Prosjekter ==
Cloud - et eksperimentelt videospill fra 2005, delvis sponset av Electronic Arts.
flOw
Darfur is Dying
PMOG - et stort sosialt metaspill som kan spilles ved å fullføre oppdrag på internett.
Reality Ends Here
Journey of Jin
Outer Wilds
Chambara


== Referanser ==


== Eksterne lenker ==
(en) Offisielt nettsted
Laura de Sade

Laura de Sade, også kjent under pikenavnet Laura de Noves (født 1310 i Avignon, død 6. april 1348) var gift med grev Hugues II de Sade. 
Hun er blitt utpekt som den Laura som humanisten og kanniken Francesco Petrarca beskrev i sine kjærlighetsdikt. En helt sikker identifikasjon foreligger imidlertid ikke. Laura fikk stor innflytelse på Petrarcas liv og diktning, men det finnes lite sikker kunnskap om henne.


== Liv og virke ==
Hun ble født som datter til ridderen Audebert de Noves og Ermessende de Réal, og hun giftet seg 16. januar 1325, femten år gammel. Petrarca skal ha fått øye på henne første gang to år senere under midnattsmessen langfredag 6. april 1327 i kirken Sainte-Claire d'Avignon. 
Laura de Sade fikk elleve barn med Hugues II de Sade: Paul, Audebert, Hugues III (stamfar til slekten de Sade; hertil hørte marki de Sade), Pierre, Jacques, Joannet, Philippe, Augière, Ermessende, Marguerite og Garsende. 
I 1348 døde Laura som offer for svartedauden. Merkelig nok skal det ha skjedd på samme dato og time som første gang Petrarca fikk øye på henne.


== Etterliv ==
Da kong Frans I av Frankrike reiste gjennom Avignon i 1533, lot han Lauras grav åpne. I kisten ble det funnet et blyskrin som inneholdt en medaljong og en italiensk sonett. Denne røpet angivelig at dette var levningene etter kvinnen Petrarca hadde gjort berømt. Kongen skal da ha skrevet enda et epitafium på ottave rime, la dette i medaljongen, la denne og sonetten tilbake i blyskrinet, og lot graven forsegle igjen.Under den franske revolusjon ødela revolusjonære minoritterkirken i Avignon der Laura de Sade lå begravd. Hennes slektning markis de Sade (1740-1814), som ved denne tid fortsatt nøt frihet og politisk innflytelse under navnet Louis Sade, forsøkte forgjeves å få hennes levninger flyttet til en krypt under slektens slott Lacoste, som i nyere tid er blitt kjøpt og restaurert av Pierre Cardin.


== Referanser ==


== Litteratur ==
Abbé de Sade: Mémoires pour la vie du François Pétrarque, tirés de ses œuvres et des auteurs contemporains avec les notes ou dissertations et les pièces justificatives (T. I à III, Amsterdam-Avignon, 1764-1767)
Gilbert Lély: Vie du Marquis de Sade (1952-57, 1989)
Donald Thomas: Markis de Sade (Natur & Kultur, 1994)
A. Paita: Petrarca e Laura (Milan 2004)


== Eksterne lenker ==
(en) Laura de Noves – kategori av bilder, video eller lyd på Commons
Francesco Petrarch and Laura de Noves
Margareth Sandvik

Margareth Sandvik (født 28. juni 1956) er en norsk filolog. Hun er professor i norskdidaktikk ved Oslomet.
Sandvik er cand. philol fra Universitetet i Oslo hvor hun skrev hovedoppgave om den politiske kommunikasjonen i løpesedler og studentaviser. Sandvik er dr. philos. i retorikk fra Universitetet i Oslo med avhandlingen Hva trenger velgerne å vite? Og får de vite det? En retorisk analyse av debattklima, argumentasjon og journalistrolle i valgkampdiskurs på radio og tv, fra valgkampen i 1991, 1999 og 2009.  Sandvik har skrevet bøker og artikler om språk, blant annet om barns språkutvikling, språkstimulering, språkmiljø, kartlegging, akademisk skriving, digitale verktøy og politisk kommunikasjon.
I samarbeid med Grom design AS har Sandvik utviklet digitale læringsressurser for barn, blant annet flere apper på over 30 språk.Samtale og argumentasjon er Sandviks spesialområder. Hun driver foretaket Publikomm som tilbyr kurs og forelesninger i kommunikasjon.Sandvik ble av studentene i 2013 nominert til prisen «Årets barnehageinspirator», en pris fra Private barnehagers Landsforbund.Sammen med søsteren Birte Sandvik har hun gitt ut strikkeboka Rett på tråden.


== Verk ==
2015 Hva trenger velgerne å vite? Og får de vite det? En retorisk analyse av debattklima, argumentasjon og journalistrolle i valgkampdiskurs på radio og tv, fra valgkampen i 1991, 1999 og 2009 (Universitetet i Oslo)
2014 Synteserapport om skandinavisk forskning på barns språk og språkmiljø i barnehagen i tidsrommet 2006–2014 (sammen med Nina Gram Garmann og Elena Tkachenko) (Utdanningsdirektoratet)
2012/2009 Lær meg norsk før skolestart. Språkstimulering og dokumentasjon i den flerkulturelle barnehagen (sammen med Marit Spurkland) (Cappelen Akademisk forlag)
2012/2009 Språkpermen. Verktøy for språkkartlegging og språkarbeid i barnehagen (sammen med Marit Spurkland) (Cappelen Akademisk forlag)
2006 Skriving i lærerutdanningene (Cappelen Akademisk Forlag)
2007/2002 Barn, språk og kultur. Språkutvikling fram til sjuårsalderen (sammen med Helene Valvatne) (Cappelen Akademiske Forlag)
1995 Tilnærminger til tekst (sammen med Jan Svennevig og Wenche Vagle) (LNU/Cappelen)
1993 Tekst og kontekst. En innføring i tekstlingvistikk og pragmatikk (Sammen med Wenche Vagle og Jan Svennevig) (LNU/Cappelen)
1993 Typisk norsk? Tekstbok og arbeidsbok (sammen med Finn Aarsæther) (Cappelen)


== Eksterne lenker ==
Publikasjoner av Margareth Sandvik i BIBSYS
Publikasjoner av Margareth Sandvik i forskningsdokumentasjonssystemet CRIStin
Margareth Sandvik på Academia.edu
Margareth Sandvik  på Researchgate
Rett på tråden.
Troll i ord Arkivert 20. august 2016 hos Wayback Machine.
USC School of Cinematic Arts

USC School of Cinematic Arts (tidligere USC School of Cinema-Television, eller CNTV) er en privat filmskole underlagt University of Southern California i Los Angeles. Skolen tilbyr flere undergraduate- og graduate-programmer som dekker produksjon, manusskriving, kritiske studier, animasjon og digital kunst og interaktive medier og spill.
Det er den eldste og største skolen i USA av denne typen. Den ble grunnlagt i 1929 sammen med Academy of Motion Picture Arts and Sciences, og har vært rangert som et av de beste filmprogrammene i verden på ved anledninger.


== Referanser ==


== Eksterne lenker ==
(en) Offisielt nettsted 
(en) USC School of Cinematic Arts – kategori av bilder, video eller lyd på Commons
Assad Siddique

Assad Siddique (født 1975) er en norsk skuespiller som har medvirket i både TV-serier og filmer. I 2013 fikk han rollen som Harshad Kapoor i Hotel Cæsar.
Siddique er utdannet som eiendomsmegler fra BI, men fant fort ut at meningen med livet hans var å underholde gjennom skuespill og foretok et karriereskifte i 2003. Dog begynte hans TV-karriere allerede på slutten av 1980-tallet, som programleder i første sesong av «Midt i smørøyet», og har vært å se i et bredt utvalg av tv- og filmproduksjoner (deriblant Hotel Cæsar på TV 2).


== Filmografi (utvalg) ==
2005 Import Eksport(film)
2005 Izzat (Film) Riaz
2008 Detektivklubben (TV-serie), far til Carmen
2011 Radioresepsjonen på TV (TV-serie), Flykaprer
2011 Taxi (mini-tv-serie) Khan
2012 Erobreren (TV-serie), Indisk teppehandler
2013 Jeg er Din, Felix Dad
2013, 2014/15, 2016 Hotel Cæsar, Harshad Kapoor
2014 Mammon (TV-serie), Økonom-Geir
2015 Kampen for tilværelse (TV-serie, Mustafa


== Referanser ==


== Eksterne lenker ==
(en) Assad Siddique på Internet Movie Database
Georg Roksvåg

Georg Roksvåg (født 28. februar 1997) er en norsk skuespiller fra Jeløy i Moss.
Roksvåg har utdanning fra Musikk, dans og drama på Kirkeparken videregående skole og valgte å slutte da han fikk rollen som Kai Lundby i tv-serien Hotel Cæsar.


== Referanser ==


== Eksterne lenker ==
(en) Georg Roksvåg på Internet Movie Database
Cici Henriksen

Cici Henriksen (født 13. januar 1980) er en norsk skuespiller fra Sarpsborg.


== Liv og virke ==
Henriksen utdannet seg til skuespiller ved Statens Teaterhøgskole i perioden 2002–2005.
Etter utdanningen begynte hun å jobbe på Trøndelag Teater, hvor hun debuterte i rollen som Ramborg i Kristin Lavransdatter. Senere har hun også vært med i en rekke andre roller ved teateret. I tillegg produserte Henriksen selv en forestillingen, Den elskede av Lisa Langseth, som hun også hadde rolle i. Stykkets handling var lagt til Trondheim, Sarpsborg og New York.Fra  2016 spilte hun rollen som «Beate Krogstad» i Hotel Cæsar.
Hun vant Gammleng-prisen 2021 i klassen skuespiller.


== Roller (utvalg) ==
1999 Kristin Lavransdatter (teateroppsetning ved Trøndelag Teater) – Ramborg
2000 Hotel Cæsar (TV-serie) – liten rolle som HardDisk-ansatt
2010 Dag (TV-serie) – Nina
2014 Lilyhammer (TV-serie) – massør
2016 Det tredje øyet (TV-serie) – Liss
2016 Hotel Cæsar (TV-serie) – Beate Krogstad
2022 Kids in Crime (TV-serie) – Poltibetjent "Hammær'n"


== Referanser ==


== Eksterne lenker ==
(en) Cici Henriksen på Internet Movie Database 
(no) Cici Henriksen hos Nationaltheatret
Penda Faal

Penda Faal er en norsk skuespiller fra Stavanger.
Da Faal var yngre drev hun på med barneteater og det var barneteateret som førte Faal videre til Romerike Folkehøgskole. Etter folkehøgskole flyttet Faal til London og tok bachelor i skuespill ved Rose Bruford College. Siden teaterstykket «Jeppe på bjerget» ble oppført har Faal spilt i mange andre teateroppsetninger både i Norge og England.


== TV, film og teaterproduksjoner ==
2016 Løvekvinnen (Film), Ape woman Jeanine
2016 Hotel Cæsar (TV-serie), Lotte Fjeld
2016 Det tredje øyet (TV-serie), Isa
2021 Ingenting å le av (film), Monica


== Referanser ==


== Eksterne lenker ==
(en) Penda Faal på Internet Movie Database
Enantiornithes

Enantiornithes (omvendte fugler) er en gruppe med fortidsfugler som fantes under mesozoikum, men som døde ut omkring kritt-paleogen-grensen, sammen med dinosaurene og Hesperornithes.
Enantiornithes betyr omvendte fugler og stammer fra gammelgresk, enantios (ἐνάντιος) som betyr omvendt og ornithes (όρνιθες) som betyr fugl. Navnet viser til at skulderbeltet var hengslet omvendt av hos moderne fugler. Artene hadde tenner og fingre med klør på vingene, men den ytre bygningen var ellers ganske lik moderne fugler. Over femti arter har blitt identifisert og er gitt et vitenskapelig navn, men mange av dem er identifisert på svakt grunnlag, for eksempel fra kun et enkelt bein. Så langt man vet har ingen arter etterlatt seg linjer som fører fram til dagens moderne fugler.


== Fylogeni ==


=== Anetre ===
Grunnleggende fylogeni for fugler, forenklet etter Chiappe, 2007


=== Etterkommertre ===
Kladogrammet under følger Wang et al. 2014 (en oppdatert versjon av O’Connor et al. 2013)


== Referanser ==


== Eksterne lenker ==
(en) Enantiornithes i Encyclopedia of Life 
(en) Enantiornithes hos Fossilworks 
(en) Kategori:Enantiornithes – bilder, video eller lyd på Wikimedia Commons 
Enantiornithes – detaljert informasjon på Wikispecies